stanford-oval/wikipedia huggingface dataset:
ตัวบ่งปริมาณสำหรับทุกตัว
สมบัติ > ตัวเชื่อมอื่นๆ

ตัวบ่งปริมาณแบบทั้งหมด (และบางตัว) เมื่อใช้ตัวเชื่อมทางตรรกศาสตร์ ∧, ∨, →, และ↚  เมื่อสลับตำแหน่ง ตัวบ่งปริมาณจะไม่เปลี่ยนไป อาทิ :
P(x)\land (\exists {y}{\in }\mathbf {Y} \,Q(y))\equiv \ \exists {y}{\in }\mathbf {Y} \,(P(x)\land Q(y))
P(x)\lor (\exists {y}{\in }\mathbf {Y} \,Q(y))\equiv \ \exists {y}{\in }\mathbf {Y} \,(P(x)\lor Q(y)),~\mathrm {provided~that} ~\mathbf {Y} \neq \emptyset
P(x)\to (\exists {y}{\in }\mathbf {Y} \,Q(y))\equiv \ \exists {y}{\in }\mathbf {Y} \,(P(x)\to Q(y)),~\mathrm {provided~that} ~\mathbf {Y} \neq \emptyset
P(x)\nleftarrow (\exists {y}{\in }\mathbf {Y} \,Q(y))\equiv \ \exists {y}{\in }\mathbf {Y} \,(P(x)\nleftarrow Q(y))
P(x)\land (\forall {y}{\in }\mathbf {Y} \,Q(y))\equiv \ \forall {y}{\in }\mathbf {Y} \,(P(x)\land Q(y)),~\mathrm {provided~that} ~\mathbf {Y} \neq \emptyset
P(x)\lor (\forall {y}{\in }\mathbf {Y} \,Q(y))\equiv \ \forall {y}{\in }\mathbf {Y} \,(P(x)\lor Q(y))
P(x)\to (\forall {y}{\in }\mathbf {Y} \,Q(y))\equiv \ \forall {y}{\in }\mathbf {Y} \,(P(x)\to Q(y))
P(x)\nleftarrow (\forall {y}{\in }\mathbf {Y} \,Q(y))\equiv \ \forall {y}{\in }\mathbf {Y} \,(P(x)\nleftarrow Q(y)),~\mathrm {provided~that} ~\mathbf {Y} \neq \emptyset
ในทางตรงกันข้าม เมื่อเป็น ↑, ↓, ↛, และ ← ตัวบ่งปริมาณจะเปลี่ยนไป
P(x)\uparrow (\exists {y}{\in }\mathbf {Y} \,Q(y))\equiv \ \forall {y}{\in }\mathbf {Y} \,(P(x)\uparrow Q(y))
P(x)\downarrow (\exists {y}{\in }\mathbf {Y} \,Q(y))\equiv \ \forall {y}{\in }\mathbf {Y} \,(P(x)\downarrow Q(y)),~\mathrm {provided~that} ~\mathbf {Y} \neq \emptyset
P(x)\nrightarrow (\exists {y}{\in }\mathbf {Y} \,Q(y))\equiv \ \forall {y}{\in }\mathbf {Y} \,(P(x)\nrightarrow Q(y)),~\mathrm {provided~that} ~\mathbf {Y} \neq \emptyset
P(x)\gets (\exists {y}{\in }\mathbf {Y} \,Q(y))\equiv \ \forall {y}{\in }\mathbf {Y} \,(P(x)\gets Q(y))
P(x)\downarrow (\forall {y}{\in }\mathbf {Y} \,Q(y))\equiv \ \exists {y}{\in }\mathbf {Y} \,(P(x)\downarrow Q(y))
P(x)\nrightarrow (\forall {y}{\in }\mathbf {Y} \,Q(y))\equiv \ \exists {y}{\in }\mathbf {Y} \,(P(x)\nrightarrow Q(y))
P(x)\gets (\forall {y}{\in }\mathbf {Y} \,Q(y))\equiv \ \exists {y}{\in }\mathbf {Y} \,(P(x)\gets Q(y)),~\mathrm {provided~that} ~\mathbf {Y} \neq \emptyset
สมบัติ > กฎการอนุมานของตัวบ่งปริมาณสำหรับทุกตัว

กฎการอนุมานเป็นกฎใช้สรุปผลจากเหตุหรือจากสมมติฐาน มีกฎการอนุมานอยู่หลายกฎที่ใช้กับตัวบ่งปริมาณสำหรับทุกตัว
การกำหนดเฉพาะจากการอ้างทั้งหมด  (อังกฤษ: Universal Instantiation) กล่าวไว้ว่า ถ้าฟังก์ชันของประพจน์นั้นๆเป็นที่ทราบกันทั่วไปว่าเป็นจริง ดังนั้น ตัวนั้นจะต้องเป็นจริงกับสมาชิกใด ๆ ในเอกภพสัมพัทธ์ หรือเขียนได้ในรูป :
(\forall {x}{\in }\mathbf {X} \,P(x))\to \ P(c)
เมื่อ  c เป็นสมาชิกใด ๆ ในเอกภพสัมพัทธ์
การสรุปทั้งหมดจากการกำหนดเฉพาะ (อังกฤษ: Universal Generalization) กล่าวไว้ว่า ถ้าฟังก์ชันของประพจน์นั้นๆจะต้องเป็นจริงอย่างแน่นอน ถ้ามันเป็นจริงต่อสมาชิกใดๆ หาก c แทนสมาชิกของเอกภพสัมพัทธ์ใด ๆ  จะเขียนได้ในรูป :
P(c)\to \ (\forall {x}{\in }\mathbf {X} \,(P(x)))
สมาชิก c ต้องเป็นสมาชิกไม่เจาะจงใด ๆ ของเอกภพสัมพัทธ์
สมบัติ > เซตว่าง

โดยปกติแล้ว รูปแบบ   (\forall {x}{\in }\emptyset )(P(x)) นั้นจะเป็นจริงเสมอ ไม่ว่า P(x) จะเป็นภาคแสดงใด : ดูที่ค่าความจริงว่าง
การปิดแบบทั้งหมด

การปิดแบบทั้งหมด (อังกฤษ: Universal closure) ของสูตร  \phi  เป็นสูตรที่ไม่มีตัวแปรอิสระที่ได้จากการเติมตัวบ่งปริมาณแบบทั้งหมดให้แก่ตัวแปรอิสระใด ๆ ใน  \phi  ตัวอย่างเช่น การปิดแบบทั้งหมดของ
P(y)\land \exists xQ(x,z)
คือ
\forall y\forall z(P(y)\land \exists xQ(x,z))
นัยทั่วไปของตัวบ่งปริมาณแบบทั้งหมด

ในทฤษฎีแคทิกอรี และทฤษฎีทอพอพื้นฐาน ตัวบ่งปริมาณแบบทั้งหมด เป็นที่เข้าใจโดยทั่วไปว่าเป็นแอดจอยน์ทางขวา (Right adjoint) ของฟังก์เตอร์ระหว่างสองพาวเวอร์เซต ฟังก์เตอร์ภาพผกผันของฟังก์ชันระหว่างสองเซตมองได้คล้ายกันว่าเป็นตัวบ่งปริมาณแบบบางตัวเป็นแอดจอยน์ทางซ้าย
ให้   X เป็นเซตใดๆ และ  {\mathcal {P}}X แทนพาวเวอร์เซตของ  X
สำหรับฟังก์ชัน  f:X\to Y ใด ๆ ระหว่างเซต   X และ  Y จะมีฟังก์เตอร์ภาพผกผัน  f^{*}:{\mathcal {P}}Y\to {\mathcal {P}}X ระหว่างพาวเวอร์เซต ที่ส่งซับเซตของโคโดเมนของ  f คืนให้ซับเซตของโดเมนของตัวมันเอง แอดจอยน์ทางซ้ายของฟังก์เตอร์นี้คือตัวบ่งปริมาณแบบบางตัว ( \exists _{f}) ส่วนแอดจอยน์ด้านซ้ายเป็นตัวบ่งปริมาณแบบทุกตัว ( \forall _{f})
นั่นคือ ฟังก์เตอร์  \exists _{f}\colon {\mathcal {P}}X\to {\mathcal {P}}Y เป็นฟังก์เตอร์ที่สำหรับเซต  S\subset X ใด ๆ จะคืนค่าเป็นซับเซต  \exists _{f}S\subset Y กำหนดโดย
{\displaystyle \exists _{f}S=\{y\in Y\;|\;\exists x\in X.\ f(x)=y\quad \land \quad x\in S\}}
นั่นคือ  y อยู่ในอิมเมจของ  S ภายใต้  f
ในทำนองเดียวกัน ฟังก์เตอร์  \forall _{f}\colon {\mathcal {P}}X\to {\mathcal {P}}Y เป็นฟังก์เตอร์ที่สำหรับแต่ละเซต  S\subset X จะคืนค่าเป็นสับเซต  \forall _{f}S\subset Y กำหนดโดย
{\displaystyle \forall _{f}S=\{y\in Y\;|\;\forall x\in X.\ f(x)=y\quad \implies \quad x\in S\}}
นั่นคือ  y เป็นสมาชิกที่พรีอิมเมจภายใต้  f อยู่ใน  X ทั้งหมด
เราสามารถทำกลับให้ได้ตัวบ่งปริมาณแบบปรกติที่ใช้ในตรรกศาสตร์อันดับแรก  โดยให้  f ข้างต้นเป็นฟังก์ชันเอกลักษณ์  {\displaystyle !:X\to 1} ที่ทำให้  {\displaystyle {\mathcal {P}}(1)=\{T,F\}} เป็นเซตที่มีสมาชิกสองตัวแทนจริงและเท็จตามลำดับ แล้วซับเซต S เป็นซับเซตที่ทำให้  S(x) เป็นจริง และ
{\displaystyle {\begin{array}{rl}{\mathcal {P}}(!)\colon {\mathcal {P}}(1)&\to {\mathcal {P}}(X)\\T&\mapsto X\\F&\mapsto \{\}\end{array}}}
{\displaystyle \exists _{!}S=\exists x.S(x)}
จะเป็นจริง หาก  S ไม่ใช่เซตว่าง และ
{\displaystyle \forall _{!}S=\forall x.S(x)}
จะเป็นเท็จ หาก  S ไม่ใช่  X
ตัวบ่งปริมาณสามารถขยายออกไปใช้กับแคทิกอรีพรีชีฟได้
ดูเพิ่ม

รายการสัญลักษณ์ที่ใช้กับตรรกศาสตร์
ตัวบ่งปริมาณสำหรับตัวมีจริง
บรรณานุกรม

โสรัจจ์ หงศ์ลดารมภ์. ตรรกวิทยาสัญลักษณ์. กรุงเทพฯ : สำนักพิมพ์จุฬาลงกรณ์มหาวิยาลัย, 2564.   ISBN 9789740340010
ตราประทับพระราชลัญจกรของจักรพรรดิจีน

ตราประทับพระราชลัญจกรของจักรพรรดิจีน เป็นเครื่องที่แสดงถึงความมีอำนาจสูงที่สุดของแผ่นดินแผ่นดินจีนในประวัติศาสตร์
ประวัติ

ราชลัญจกรถือเป็นเครื่องหมายแสดงอำนาจอย่างหนึ่งในสังคมจีนที่มีมาช้านาน สันนิษฐานว่ามีพัฒนาการมาจากการแกะสลักตัวหนังสือบนกระดองเต๋าและกระดูกสัตว์ในสมัยราชวงศ์ซาง (ประมาณ 4,500 ปีก่อน) จากหลักฐานทางโบราณคดีที่มีการขุดค้นพบ มีการใช้ตราประทับมาไม่น้อยกว่าสมัยจ้านกว๋อ (ปลายราชวงศ์โจวประมาณ 2,500 ปีก่อน) กล่าวกันว่าเมื่อฉินฉื่อหฺวังตี้ปราบแคว้นจ้าวสำเร็จก็ได้หยกเหอสื่อปี้ในตำนานมาไว้ในครอบครอง และหลังจากปราบแคว้นทั้งหกจนสำเร็จก็ได้ปราบดาภิเษกขึ้นเป็นจักรพรรดิจีน จึงให้หลี่ซือ ขุนนางคนสนิทนำหยกเหอสือปี้ไปแกะเป็นราชลัญจกรรูปสี่เหลี่ยมจัตุรัสกว้างยาว 4 นิ้ว โดยมีข้อความเป็นอักษรจีน 8 ตัวว่า 受命于天，即寿永昌 แปลเป็นไทยได้ว่า รับโองการสวรรค์ ทรงพระเจริญนิรันดร
ทั้งนี้ชาวจีนในสัมยโบราณและสมัยปัจจุบันต่างก็เรียกตราประทับว่า อิ้น (印; สำเนียงจีนกลาง) นอกจากนี้ยังมีชื่อเรียกต่าง ๆ กันดังต่อไปนี้
ซี่ (玺) หลังจากฉินสื่อหวงตี้ปราบดาภิเษกเป็นฮ่องเต้ จึงมีราชโองการให้ใช้คำว่า ซี่ เรียกแทนตราประทับสำหรับโอรสสวรรค์ (ฮ่องเต้) ส่วนขุนนางและประชาชนทั่วไปให้เรียกว่า อิ้น
เป่า (宝) เนื่องจากคำว่า ซี่ เมื่อออกเสียงจะคล้ายกับคำว่าว่า สื่อ (死) ที่มีความหมายว่าตาย ต่อมาจึงเลี่ยงไปใช้คำว่า เป่า ที่หมายความว่าของมีค่า ของวิเศษ หรือแก้วแทน
จาง (章) ในสมัยฮั่นใช้คำว่า จาง เรียกแทนตราประทับของแม่ทัพ
จี้ (记) มีความหายถึงการรู้จักการจดจำ เริ่มใช้ในสมัยถังและซ่ง
กวนฝาง (关防) ในสมัยจักรพรรดิหมิงไท่จู่ มีการกำหนดให้เอกสารราชการประทับตรา กวนฝาง นี้ทุกครั้งเพื่อป้องกันข้าราชการนัดแนะหรือนำไปพิมพ์ด้วยตัวเอง ต่อมาแม้จะมีการเลิกวิธีการดังกล่าวแต่ก็ยังมีการใช้คำ ๆ นี้เรื่อยมา
ในสมัยโบราณตราประทับจะทำจากหยกหรือหินที่มีค่า ชาวบ้านสามัญชนจึงมีไว้ในครอบครองได้ยาก ส่วนในสมัยถังเริ่มมีการทำตราประทับที่จากโลหะเช่นทอง เงิน สำริด และตราประทับที่ทำจากกระเบื้องเริ่มมีทำขึ้นในราชวงศ์ถังและราชวงศ์ซ่ง
โดยทั่วไปตราประทับจะแบ่งออกเป็น 2 ชนิด ดังที่นักวิชาการเรียกว่า ตัวผู้หรือตัวเมีย หรือชื่ออย่างเป็นทางการว่า อินหยาง หรือ หยินหยาง โดยที่ตราประทับ หยาง (阳印) คือตัวหนังสือเป็นสีแดง ส่วนพื้นจะปล่อยเว้นว่างไว้ ส่วนตราประทับ อิน (阴印) คือตราประทับที่พื้นเป็นสีแดง ส่วนที่เป็นตัวหนังสือจะเว้นว่างไว้ และด้วยเหตุที่ตราประทับอินจะมีสีแดงมากจึงมีอีกชื่อว่า จูอิ้น (朱印) หรือ ตราประทับชาด ซึ่งตราประทับในสมัยโบราณที่พบโดยมากจะเป็นตราประทับอิน ส่วนตราประทับในชั้นหลังจะเป็นตราประทับหยางเสียเป็นส่วนใหญ่
ราชลัญจกรที่เหลืออยู่ในปัจจุบันที่ไม่ได้อยู่ในการดูแลของรัฐบาลจีนนั้นคือราชลัญจกรจักรพรรดิเฉียนหลงซึ่งถูกซื้อไปโดยชาวจีนผู้หนึ่ง โดยราชลัญจกรดังกล่าวเป็นราชลัญจกรในสมัยราชวงศ์ชิง
พิทวัส พฤกษกิจ

| พิทวัส พฤกษกิจ> ข้อมูลพื้นฐาน |
| --- | --- |
รู้จักในชื่อ: โต้ง
เกิด: 3 ตุลาคม พ.ศ. 2533 (34 ปี)
ที่เกิด:  จังหวัดภูเก็ต​
แนวเพลง: แร็ป, ฮิปฮอป
อาชีพ: แร็ปเปอร์, พิธีกร, นักร้อง
ค่ายเพลง: ไทยเทเนี่ยม เอ็นเตอร์เทนเมนต์ XOFLOW
อดีตสมาชิก: Southside

เว็บไซต์: Facebook ของโต้ง Twopee  Instagram ของโต้ง Twopee Twitter ของโต้ง Twopee
พิทวัส พฤกษกิจ (ชื่อเล่น: โต้ง; เกิด 3 ตุลาคม พ.ศ. 2533) มีชื่อในวงการบันเทิงว่า ทูพี เป็นแร็ปเปอร์ชาวไทย มีดีกรีตำแหน่ง MC แชมป์ประเทศไทย 2 ปีซ้อนจากงานประกวด Soda singha battle of the year ประเภท MC (Microphone Controller) Rapper และคว้าแชมป์ได้ถึง 2 ปีซ้อน คือในปี 2006 และ 2007 เขาโด่งดังจากเพลงไหวอะเปล่า เบเบ้ Wai A Paw Babyy, Sorry, Welcome to Tha South, Save His Life, กระแทก, คนไทย, What’s up มีอัลบั้มเต็มครั้งแรกชื่อว่า Welcome to the South เขาเป็นหนึ่งในโค้ชในรายการ The Rapper ทางช่อง Workpoint ที่สร้างปรากฏการณ์ล้านวิวภายใน 24 ชั่วโมง
ผลงานเพลงของเขาได้เข้าชิง MTV EMA 2018 เป็นครั้งแรกในสาขา Best Southeast Asia Act ที่จัดที่เมืองบิลเบา ประเทศสเปน ในปี 2561 เขาได้ร่วมงานกับศิลปินฮิปฮอปชื่อดังมากมายในระดับสากล ได้ร่วมงานซุปตาร์เกาหลี เจย์ปาร์ค ที่บินมาเล่นคอนเสิร์ตที่เมืองไทยและได้ร่วมถ่ายทำเอ็มวีตัวใหม่ และได้เป็นตัวแทนแร็ปเปอร์จากประเทศไทยเข้าร่วมในรายการแร็ปในตำนานของทวีปเอเชียอย่าง Yo! MTV Raps ในปีนี้โต้ง Twopee ยังได้รับ 4 รางวัลใหญ่อย่างจากเวที Rap is Now Awards 2018 คือ Artist of the Year, Hip Hop Song of the Year จากเพลง “Aow La Woii” เพลงประกอบภาพยนตร์โฆษณายอดเยี่ยมแห่งปี และ Music Video of the Year และยังได้รับรางวัลเหรียญทองแดง ADMAN Awards & Symposium 2018
ประวัติ

พิทวัส พฤกษกิจ หรือโต้ง เป็นชาวภูเก็ตโดยกำเนิด เกิดเมื่อวันที่  3 ตุลาคม  พ.ศ. 2533 จบการศึกษาระดับมัธยมตอนต้นจาก   โรงเรียนเฉลิมพระเกียรติสมเด็จพระศรีนครินทร์ ภูเก็ต และ มัธยมศึกษาตอนปลายจาก  โรงเรียนสตรีภูเก็ต จังหวัดภูเก็ต ระดับอุดมศึกษา กรุงเทพมหานคร ปริญญาตรี คณะนิเทศศาสตร์ ภาคภาษาอังกฤษ มหาวิทยาลัยกรุงเทพ
ประวัติ > ก่อนเข้าสู่วงการเพลง

เขาเริ่มฟังเพลงฮิปฮอปจริงจังช่วงตั้งแต่ช่วง ป.3 ป.4 เคยเป็นนักฟุตบอลโรงเรียน และเป็นนักวิ่ง ต่อมาเรื่มเล่นสเกตบอร์ดตอนป.5 ป.6 ซึ่งเขาฝึกหนักทุกวัน มีออกไปทัวร์แข่งขัน  ในวัยเด็กฝันอยากเป็นนักกีฬาเอ็กซ์ตรีม ส่วนความสนใจในวัฒนธรรมฮิปฮอปและอยากเป็นแร็ปเปอร์เริ่มมีตอนเข้ากลุ่มเด็กสเกตฯ สมัยมัธยมฯ ที่ภูเก็ต แต่ไม่เคยบอกพ่อแม่ เขาเริ่มแร็ปตั้งแต่อายุ 13 ปี ประมาณยุค Eminem เคยมีวงร็อกสมัยเรียนเป็นแนวฮาร์ดคอร์และมีแร็ปด้วย เป็นช่วงที่ได้เจอคนที่มีความชอบแบบเดียวกัน คุยภาษาเดียวกัน ก็เลยทำให้ได้ฟังเพลงฮิปฮอปลึกขึ้นกว่าเดิม จนได้มาฟัง Limp Bizkit ซึ่งเป็นการผสมผสานกันระหว่างดนตรีร็อกและฮิปฮอป ทำให้ชอบเพลงฮิปฮอปมาก ศิลปินที่เป็นแรงบันดาใจได้แก่ ดาจิม, Thaitanium, JayZ, 50 Cent, Nick Nelly
แร็ปแรกในชีวิตร้องว่า "ถ้าพระอาทิตย์ขึ้นที่ผมก็ขึ้นมาพร้อมกับพระอาทิตย์ เปล่งเสียงปล่อยประกายเตรียมตัวพร้อมจะ sprint" คอนเซปต์คือคิดถึงความฝันว่าพระอาทิตย์ขึ้น ฉันขึ้นไปพร้อมกับพระอาทิตย์ เมื่อขึ้นเวทีแร็ปครั้งแรก เป็นการเข้าค่ายโรงเรียน ก็แร็ปเพลงตัวเอง สมัย ม.ปลาย นอกจากกิจกรรมสเกตบอร์ด เขายังเป็นดรัมเมเยอร์ นักกีฬาบาสเกตบอล และนักกีฬาฟุตบอล
ประวัติ > เริ่มทำเพลงใต้ดิน ในนามวง Southside Phuket

ที่มาของชื่อ 2P หรือ Twopee คือ การเอาตัวอักษรต้นของชื่อและนามสกุลของเขาเอง พิทวัส พฤกษกิจ มาตั้ง คือ มี ตัว P 2 ตัวเลยนำมาเรียกรวมกันเป็นชื่อ Twopee (2P) โต้ง Twopee ใช้เวลา 15 ปีฝ่าฟันบนเส้นทางดนตรี เริ่มต้นทำเพลงด้วยตัวเอง โดยจับมือกับ Freddy V เพื่อนสนิทของเขาทำเพลงฮิปฮอปแนวกวนๆ ในนาม Southside Phuket วงดนตรีวงแรกในชีวิตตั้งแต่สมัยชั้นมัธยมปลาย ตอนแรกเขาทำวงคนเดียว หลังจากนั้นก็เริ่มชักชวนพี่ๆ ที่เล่นสเก็ตบอร์ดมาแจมกัน มีเฟรดดี้ที่เคยรู้จักกันอยู่แล้วด้วย ชื่อวง Southside Phuket เป็นการนำเสนอความเป็นเด็กภูเก็ตของสมาชิกวง โดยแรกเริ่มก็ทำแผ่นไปนั่งวางขายเองตามงานเทศกาลดนตรีต่าง ๆ เช่นงาน Fat Festival ที่จัดที่แดนเนรมิต เขาก็จะทำเพลงไปนั่งวางขายที่งานนี้ทุกปี
เขาเคยส่ง Mixed Tape เข้าประกวดในโปรเจ็กต์ Thaitanium Mixed Tape คือโปรเจ็กต์ที่ให้คนทางบ้านทำเพลงโดยใช้บีทจากต่างประเทศแล้วก็แร็ปในรูปแบบของตัวเองมาชิงกันว่างานของใครจะได้เข้ามาอยู่ในแผ่นอัลบั้มนี้ของ Thaitanium  เขาก็เริ่มแร็ปจริงๆจังๆตั้งแต่ตอนนั้น ซึ่งช่วงนั้นอายุเพียง 14 ปี เป็นช่วง ม.1 – ม.2 แต่ไม่ผ่านการคัดเลือกเลยสักครั้ง แต่เขาก็ไม่ท้อ ยังทำเพลงต่อ ต่อมาวงของเขาไปประกวดและกวาดรางวัลมาแล้วทั่วทั้งภูเก็ต มีชื่อเสียงจากผลงานเพลงใต้ดินและได้ปล่อยอัลบั้มเพลงใต้ดินออกมาถึง 4 ชุดด้วยกัน โดยมีผลงานเพลงดังอย่าง What’s Up ต่อมาเขาได้ร่วมงานกับ Thaitanium โดยตอนนั้นเขาเพิ่งทำเพลงเสร็จ แล้ววง Thaitanium มาเล่นที่จังหวัดภูเก็ตวันนั้นพอดี เขาจึงไปที่งานและถามคนจัดงานว่าขอเล่นเป็นวงเปิดให้ได้ไหม วง Thaitanium ตอบมาว่ากล้าขอก็กล้าให้ เลยได้เป็นวงเปิดให้วง Thaitanium ตอนหลังก็ได้มีโอกาสเอาเดโมไปยื่นเรื่อยๆ จนผลงานเข้าตา
ประวัติ > เข้าสู่วงการเพลง

โต้งเข้าร่วมการแข่งขันงานประกวด Soda singha battle of the year ประเภท MC (Microphone Controller) Rapper และคว้าแชมป์ได้ถึง 2 ปีซ้อน ในปี 2006 และ 2007 มีดีกรีตำแหน่ง MC แชมป์ประเทศไทย 2 ปีซ้อน  ต่อมาโต้งและเฟเดริโก วาสซานโลหรือ Freddy V  MC ลูกครึ่งอิตาเลียน-ไทย ได้รับโอกาสให้ออกผลงานเพลงร่วมกันในนามวง Southside ภายใต้สังกัดไทยเทเนี่ยม เอ็นเตอร์เทนเมนต์ โดยมีเพลงดังอย่าง ไหวอะเปล่า เบเบ้ Wai A Paw Babyy, Sorry, Welcome to Tha South, Save His Life, กระแทก, คนไทย, What’s up มีอัลบั้มเต็มครั้งแรกชื่อว่า Welcome to the South ซึ่งเป็นอัลบั้มที่ใช้เวลาในการเตรียมถึง 3 ปีเต็ม ภายใต้การควบคุมของ ขัน ไทยเทเนี่ยม ต่อมาเฟรดดี้ไปเรียนทำอาหารที่ต่างประเทศ และเปิดร้านอาหารและทำธุรกิจกับครอบครัวที่ต่างประเทศ โต้งจึงตัดสินใจทำคนเดียวแต่ยังคงใช้ชื่อ Southside อยู่ และได้ปล่อยซิงเกิลเดี่ยว เช่น YMPL (ยังไม่พูดเลย), ได้ไหม, ดอกไม้ ที่ทำร่วมกับตู่ ภพธร
ประวัติ > ผลงานปัจจุบัน

และในปี 2561 เขาได้มีโอกาสทำงานในระดับสากล ด้วยการร่วมงานกับศิลปินฮิปฮอปชื่อดังมากมาย เขาได้ร่วมงานซุปตาร์เกาหลี เจย์ พาร์ก ที่บินมาเล่นคอนเสิร์ตที่เมืองไทยและได้ร่วมถ่ายทำเอ็มวีตัวใหม่กับโต้ง ทูพีล่าสุด ทูพีเป็นตัวแทนแร็ปเปอร์จากประเทศไทยไปปรากฏตัวในรายการแร็ปในตำนานของทวีปเอเชียอย่าง Yo! MTV Raps รายการที่เคยรุ่งเรืองในยุค 80  และ 90 และยุติการออกอากาศไปกว่า 30 ปี และนำกลับมาสร้างใหม่ และต้องประชันกับแร็ปเปอร์ชื่อดังทั่วเอเชีย นอกจากนั้นโต้ง TWOPEE ยังนั่งแท่นโค้ชในรายการ The Rapper Thailand อีกด้วย
ในปี 2561 โต้ง Twopee ยังได้รับ 4 รางวัลใหญ่อย่างจากเวที Rap is Now Awards 2018 คือ Artist of the Year, Hip Hop Song of the Year จากเพลง “Aow La Woii” เพลงประกอบภาพยนตร์โฆษณายอดเยี่ยมแห่งปี และ Music Video of the Year และยังได้รับรางวัลเหรียญทองแดง ADMAN Awards & Symposium 2018 ประเภทสินค้าอุปโภคบริโภค ในปี พ.ศ. 2565 เขาหมดสัญญากับทาง Thaitanium Entertainment และได้ย้ายมาสังกัดค่าย XOFLOW (โซ-โฟลว์) ค่ายเพลงฮิปฮอปในเครือ เวิร์คพอยท์ เอ็นเทอร์เทนเมนท์ พร้อมกับซิงเกิลเปิดตัวคือเพลง เบาได้เบา ซึ่งได้ฟีทเจอริ่งกับ มิลลิ รุ่นน้องแร็ปเปอร์ชื่อดัง
ผลงานเพลง

เพลงไหวอะเปล่า เบเบ้ Wai A Paw Babyy, Sorry, Welcome to Tha South, Save His Life, กระแทก, คนไทย, What’s up มีอัลบั้มเต็มครั้งแรกชื่อว่า Welcome to the South อัลบั้มที่ใช้เวลาในการเตรียมถึง 3 ปีเต็ม ภายใต้การควบคุมของ ขัน ไทยเทเนียม ต่อมาออกซิงเกิลเดี่ยว เช่น YMPL (ยังไม่พูดเลย), ได้ไหม, ดอกไม้ ทำร่วมกับตู่ ภพธร
ผลงานเพลง > อัลบั้ม

อัลบั้มในนาม  Southside
Welcome to Tha South (28 ตุลาคม 2011)
อัลบั้มเดี่ยว
Southside Ambassador (2019)
ซิงเกิล
เบาได้เบา (2022)
ผลงานแสดง > โทรทัศน์

ละครเรื่อง สี่สหายสบายดี รับบท ตูน ทางช่อง 7
โค้ชทูพีในรายการ The Rapper ทางช่องเวิร์คพอยท์
ละครเรื่อง สายลับจับกลิ่น รับบท ทีม ทางช่องวัน
พิธีกรรายการ 4EVE Girl Group Star ทางช่องเวิร์คพอยท์
ผลงานแสดง > ภาพยนตร์

โกงพลิกเกม Game Changer รับบท ตี๋ (2564)
รางวัลที่ได้รับ

รางวัลเหรียญทองแดง ADMAN Awards & Symposium 2018 ประเภทสินค้าอุปโภคบริโภค จากแคมเปญDon’t Say Can’t, Carabao CAN! อย่าพูดว่าทำไม่ได้ ถ้ายังไม่ได้ทำ
4 รางวัลใหญ่อย่างจากเวที Rap is Now Awards 2018 คือ Artist of the Year, Hip Hop Song of the Year จากเพลง “Aow La Woii” เพลงประกอบภาพยนตร์โฆษณายอดเยี่ยมแห่งปี และ Music Video of the Year
เข้าชิง MTV EMA 2018 สาขา Best Southeast Asia Act จัดที่เมืองบิลเบา ประเทศสเปน เข้าชิงเป็นครั้งแรก
มีดีกรีตำแหน่ง MC แชมป์ประเทศไทย 2 ปีซ้อน จากงานประกวด Soda singha battle of the year ประเภท MC(Microphone Controller) Rapper และคว้าแชมป์ได้ถึง 2 ปีซ้อน ในปี 2006 และ 2007
แหล่งข้อมูลอื่น

พิทวัส พฤกษกิจ ที่อินสตาแกรม
พิทวัส พฤกษกิจ ที่เฟซบุ๊ก
พิทวัส พฤกษกิจ ที่เอกซ์ (ทวิตเตอร์)
นริศา อดิเทพวรพันธุ์

| นริศา อดิเทพวรพันธุ์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 9 ตุลาคม พ.ศ. 2508 (59 ปี) อำเภอหัวไทร จังหวัดนครศรีธรรมราช
พรรคการเมือง: ประชาธิปัตย์

นริศา อดิเทพวรพันธุ์ เป็นนักการเมืองชาวนครศรีธรรมราช เป็นข้าราชการการเมืองตำแหน่งประจำสำนักเลขาธิการนายกรัฐมนตรี อดีตสมาชิกสภาผู้แทนราษฎรจังหวัดนครศรีธรรมราช อดีตประธานคณะกรรมาธิการการพัฒนาเศรษฐกิจในสภาผู้แทนราษฎรไทย ชุดที่ 24
ประวัติ

นริศา อดิเทพวรพันธุ์ เกิดเมื่อวันที่ 9 ตุลาคม พ.ศ. 2508 เป็นบุตรของนายก่อศักดิ์ อดิเทพวรพันธุ์ เธอจบการศึกษาปริญญาตรี รัฐศาสตรบัณฑิต สาขาสังคมวิทยาและมนุษวิทยา จากจุฬาลงกรณ์มหาวิทยาลัย และปริญญาโท Master of Science in Adminstration จากมหาวิทยาลัยบอสตัน
การทำงาน

นริศา อดิเทพวรพันธุ์ ลงสมัครรับเลือกตั้งสมาชิกสภาผู้แทนราษฎรจังหวัดนครศรีธรรมราชครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ และได้รับเลือกตั้งเป็น ส.ส. ต่อเนื่องในปี 2544, 2548, 2550, 2554 และเธอได้รับแต่งตั้งเป็นประธานคณะกรรมาธิการพัฒนาการเศรษฐกิจในสภาผู้แทนราษฎรไทย ชุดที่ 24
เธอลงสมัครรับเลือกตั้งในจังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง โดยแพ้ให้กับ รงค์ บุญสวยขวัญ จากพรรคพลังประชารัฐ ต่อมาเธอได้รับแต่งตั้งเป็นข้าราชการการเมือง ตำแหน่งประจำสำนักเลขาธิการนายกรัฐมนตรี ช่วยงานประจำกระทรวงการพัฒนาสังคมและความมั่นคงของมนุษย์
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พระยาศรีไสยณรงค์

| พระยาศรีไสยณรงค์ |
| --- | --- |
ถึงแก่กรรม: พ.ศ. 2137
สาเหตุเสียชีวิต: ถูกประหารชีวิต
ตำแหน่ง: เจ้าเมืองศรีเทพ   เจ้าเมืองตะนาวศรี
พระยาศรีไสยณรงค์ (?-พ.ศ. 2137) เป็นข้าหลวงเดิมและทหารเอกคู่พระทัยของ สมเด็จพระนเรศวรมหาราช เกิดเมื่อใดไม่ปรากฏเดิมมียศเป็น พระศรีถมอรัตน์ เมื่อสมเด็จพระนเรศวรมหาราชขึ้นครองราชย์เมื่อวันที่ 29 กรกฎาคม พ.ศ. 2133 ก็แต่งตั้งให้พระศรีถมอรัตน์เป็น พระยาศรีไสยณรงค์ ต่อมาในคราว สงครามยุทธหัตถี ปี พ.ศ. 2135 ท่านและแม่ทัพท่านอื่นๆตามเสด็จ ไม่ทันพระองค์ก็พิโรธโปรดให้ ประหารชีวิต แต่ สมเด็จพระพนรัตน์ วัดป่าแก้ว ได้มาขอร้องเอาไว้จึงโปรดให้ไปตีเมืองมะริด, ทวายและตะนาวศรีแทน
เมื่อพระยาศรีไสยณรงค์ตีได้เมืองตะนาวศรีจึงโปรดให้ท่านครองเมืองนี้แต่หลังจากสมเด็จพระนเรศวรตีได้เมืองละแวกแล้วใน พ.ศ. 2136 พระยาศรีไสยณรงค์ก็น้อยใจว่าทำไมไม่ให้ท่านร่วมกองทัพไปด้วยจึงก่อการกบฏเมื่อสมเด็จพระนเรศวรมหาราชทราบจึงโปรดให้พระราชอนุชาคือ สมเด็จพระเอกาทศรถ ไปเจรจาและเกลี้ยกล่อมข้าหลวงเดิมท่านนี้แต่ท่านพระยาไม่ยอมพระองค์ทรงทราบก็ทรงพระพิโรธและมีพระบัญชาให้พระเอกาทศรถขณะที่ดำรงพระอิสริยศเป็น พระมหาอุปราช เข้าตีเมืองตะนาวศรีและจับพระยาศรีไสยณรงค์ ประหารชีวิต ในปี พ.ศ. 2137
ด็อกเตอร์แซ็คแชมเบอร์ออร์เคสตรา

วงด็อกเตอร์แซ็ก แชมเบอร์ออร์เคสตรา (Dr. Sax Chamber Orchestra) เป็นวงดนตรีเยาวชน  เพื่อฝึกฝนความสามารถด้านดนตรีคลาสสิก ในโครงการวิจัยพรสวรรค์ศึกษา ของโรงเรียนสอนดนตรีเอื้อมอารีย์  ก่อตั้งโดย สุกรี เจริญสุข  ผู้อำนวยการวิทยาลัยดุริยางคศิลป์ มหาวิทยาลัยมหิดล เมื่อเดือนมีนาคม พ.ศ. 2540  โดยมุ่งเน้นให้ผู้เล่นได้รับประสบการณ์แสดงดนตรี และได้รับการฝึกฝนจากอาจารย์ที่มีความเชี่ยวชาญทั้งชาวไทยและชาวต่างประเทศ  จัดให้มีการแสดงสด และบันทึกเสียงอย่างสม่ำเสมอ เพื่อให้ผู้เล่นสามารถนำไปประกอบอาชีพในระดับสากลได้
วงด็อกเตอร์แซ็ก เชมเบอร์ออร์เคสตร้า  มีผู้อำนวยเพลงและผู้เรียบเรียงเพลงประจำวง คือ พันตรีประทีป  สุพรรณโรจน์ ได้รับรางวัลที่ 1 จากการประกวดดนตรีนานาชาติ ณ เมืองอินเทอลาเคน ประเทศสวิตเซอร์แลนด์  เมื่อวันที่ 29 กันยายน พ.ศ. 2548 มีผู้เข้าแข่งขันจำนวน 21 วง จาก 8 ประเทศ
ชื่อวง "Dr. Sax" มาจากฉายาของ รศ.ดร.สุกรี เจริญสุข ผู้ก่อตั้งวง ซึ่งจบปริญญาเอกสาขาการเล่นและการสอนแซ็กโซโฟน จากมหาวิทยาลัยนอร์เทิร์น โคโลราโด สหรัฐอเมริกา
วงด็อกเตอร์แซ็ก เชมเบอร์ออร์เคสตร้า  เป็นวงดนตรีเพื่อประกอบการเรียนการสอนดนตรีเด็กของโรงเรียนสอนดนตรีเอื้อมอารีย์ (Aum-Aree Music School) และอยู่ภายใต้การควบคุมดูแลของโครงการวิจัยพรสวรรค์ศึกษา ของ รศ.ดร.สุกรี เจริญสุข ผู้อำนวยการโครงการวิจัยพรสวรรค์ศึกษา โดยอาศัยปรัชญาและแนวความคิดใหม่ที่ว่า “ดนตรีเพื่อเด็กทุกคนและเด็กทุกคนควรมีโอกาสเรียนดนตรี” เพื่อให้ดนตรีเป็นส่วนหนึ่งของชีวิต เมื่อเด็กได้เรียนดนตรีแล้ว ไม่จำเป็นว่าเด็กจะต้องประกอบอาชีพเป็นนักดนตรีเท่านั้น เด็กสามารถเรียนรู้เพื่อความสุขส่วนตัว เรียนรู้เพื่อความมีรสนิยม เป็นผู้มีวัฒนธรรม โดยอาศัยดนตรีเป็นสื่อ เมื่อพ่อแม่ยอมให้ลูกไปเรียนดนตรี กระทั่งดนตรี ดึงให้เด็กสนใจดนตรีมากขึ้น เด็กดึงพ่อแม่ให้มาสนใจกิจกรรม ดนตรี พ่อแม่ลูกสนใจดนตรี ทุกคนในครอบครัวสนใจเรื่อง เดียวกัน ทุกคนสนใจซึ่งกันและกัน ทุกคนก็จะมีความสุข
การรวมวง เป็นกิจกรรมดนตรีอย่างหนึ่งที่ทำให้เด็กได้ "เรียนดนตรีโดยการเล่น" และมีกิจกรรมที่กระตุ้นให้เด็กได้ฝึกซ้อมและมีแรงบันดาลใจที่จะเล่นดนตรีให้ดีที่สุดเต็มความสามารถ ดังนั้น วงด็อกเตอร์ แซค เชมเบอร์ ออร์เคสตร้า จึงได้เกิดการรวมตัวเป็นวงเมื่อประมาณปลายปี พ.ศ. 2540 เด็กๆ มาฝึกซ้อมกันทุกวันอาทิตย์เวลา 18.00 – 20.00 น.
โครงการพรสวรรค์ศึกษา

พรสวรรค์สร้างได้ ไม่ต้องคอยเทวดา เป็นงานวิจัยที่ได้ค้นคว้าด้านความสามารถและความถนัดทางด้านดนตรีของเด็ก ซึ่งศึกษาจากชีวิตจริง การปฏิบัติจริงของเด็ก จากเด็กที่สมัครใจเรียนวิชาดนตรีเป็นพิเศษ เมื่อเด็กมีฝีมือพอจะจัดรวมเป็นวงได้ก็รวมกันเป็นวง เริ่มต้นจากเป็นวงดนตรีที่ไม่อยู่ในสารบบ กล่าวคือไม่กำหนดว่ามีกี่คน ไม่กำหนดเครื่องดนตรีที่เล่น ต่อมาได้จัดให้เป็น วงเชมเบอร์ออร์เคสตร้า เป็นวงทดลองเพื่อติดตามความเคลื่อนไหวและความเปลี่ยนแปลงของเด็ก เก็บข้อมูลการเรียนดนตรีและสะท้อนออกมาเป็นเอกสาร รวมถึงการแสดงดนตรีในรูปแบบคอนเสิร์ต การแสดงดนตรีประกอบคำบรรยาย การแสดงดนตรีต่อหน้าสาธารณชน และการบันทึกซีดี เพื่อเป็นการเก็บข้อมูลทางการ ศึกษาด้านพัฒนาการ ของเด็กกลุ่มนี้และเผยแพร่ความรู้สู่ สาธารณชน
ประวัติ

จากจุดเริ่มต้นจุดเล็กๆ พวกเขาเติบโตขึ้นพร้อมกับความสามารถที่เพิ่มขึ้นตาม การรวมวงซ้อมดนตรีอย่างจริงจังและสม่ำเสมอ ประกอบกับการดูแลฝึกซ้อมจากบุคลากรทางดนตรีทั้งคนไทยและต่างประเทศ ที่มีความรักและเข้าใจในเด็กกลุ่มนี้ วงด็อกเตอร์แซค เชมเบอร์ ออร์เคสตร้า ผ่านการแสดงดนตรีในโอกาสต่างๆ ทั้งเวทีระดับชาติและนานาชาติ
ในระยะเวลา 10 ปี ที่เด็กได้รวมตัวกัน ลากกันไปลากกันมาแบบมาด้วยกันไปด้วยกัน อย่างไรก็ตามเมื่อเริ่มปีใหม่ พ.ศ. 2551 มีการเปลี่ยนแปลงตัวนักดนตรีในวง ดร.แซ็กแชมเบอร์ออร์เคสตร้า(Dr.Sax Chamber Orchestra) ครั้งใหญ่ เหตุเพราะว่า เด็กรุ่นแรกก็โตขึ้น เรียนจบการศึกษาหรือก็หาทิศทางของตัวเองบินได้แล้ว หลายคนที่ออกไปมุ่งหาหนทางความก้าวหน้าของตนเองต่อไป ปัจจุบันสมาชิกในวงก็มีการคละกันไประหว่างเด็กสมาชิกเก่าที่อยู่กับวงมาเป็นเวลาหลายปี บางคนอยู่มาตั้งแต่เริ่มก่อตั้งวง และยังมีสมาชิกใหม่ที่เพิ่งเข้ามาเสริม เพื่อพัฒนาศักยภาพของวงต่อไปในอนาคต
จิรายุ รักษาแก้ว

พันจ่าอากาศเอก จิรายุ รักษาแก้ว ชื่อเล่น เจมส์ เกิดวันที่ 3 สิงหาคม พ.ศ. 2530 เป็นนักกีฬาวอลเลย์บอลชายทีมชาติไทย และได้รับการทาบทามให้เป็นผู้ถือธงชาติไทยนำขบวนนักกีฬาทีมชาติไทย เข้าสู่พิธีเปิดของการแข่งซีเกมส์ 2011 ที่ประเทศอินโดนีเซีย รวมถึงในกีฬามหาวิทยาลัยโลกฤดูร้อน 2013 ที่จัดขึ้น ณ เมืองคาซาน ประเทศรัสเซีย
ในการแข่งขันวอลเลย์บอลไทยแลนด์ลีก 2012 จิรายุซึ่งอยู่สังกัดทีมชลบุรี-อี.เทค-แอร์ฟอร์ซ เป็นผู้ได้รับรางวัลบุคคลถึง 4 รางวัล ซึ่งได้แก่ ทำคะแนนยอดเยี่ยม, ตบยอดเยี่ยม, เสิร์ฟยอดเยี่ยม และผู้เล่นทรงคุณค่า จากการพิจารณาโดยคณะกรรมการจัดการแข่งขัน
ส่วนใน พ.ศ. 2556 จิรายุ รักษาแก้ว ได้รับการทาบทามจากสโมสรวอลเลย์บอลโออิตะมิโยะชิไวส์เซออัดเลอร์จากประเทศญี่ปุ่นให้เข้าร่วมทีม แต่ทางต้นสังกัดของจิรายุได้ปฏิเสธต่อข้อเสนอดังกล่าว